Fuq is-sit elettroniku tal-One News, Keith Schembri, l-Kasco, hu kkwotat jgħid li l -"Partit Nazzjonalista qabeż kull limitu ta' diċenza". Dan qalu wara li aktar kmieni f'konferenza tal-aħbarijiet il-PN għadu jaħleb dak żvelat fil-Panama Papers. Issa għandu jingħad li minn dak kollu ppubblikat s'issa hemm ħafna informazzjoni suspettuża li titfa' dellijiet kbar fuq diversi persuni li ħadmu u għadhom qed jaħdmu f'segretezza kbira. In-nuqqas ta' pubbliċità ta' kuntratti, l-laqgħat barra l-pajjiż bla membri taċ-ċivil preżenti komplew jitfgħu iktar dell ta' suspett in partikolari (imma mhux biss) fuq kuntratti konnessi mal-enerġija. Imma issa jiġi l-Kasco jitkellem dwar id-diċenza. Filwaqt li ma għandi l-ebda dubju li l-PN m'għandux skrupli f'dak li jgħid u jagħmel biex jakkwista anke l-inqas farka ta' vantaġġ politiku, l-iżjed bniedem indiċenti fil-mument hu l-istess Keith Schembri l-Kasco. Kieku irriżenja kien ikun jista' jitkellem dwar id-diċenza! Qabel ma jitkellem dwar id-diċenza jagħmel tajjeb il-Kasco kieku iħares ftit fil-mera.
Il-Kasco għandu bżonn mera